বাংলাদেশ কোস্টগার্ড বাহিনী সদর দপ্তর অপারেশান্স পরিদপ্তর (গোয়েন্দা শাখা) সহকারী গোয়েন্দা পরিচালক লেঃ কমান্ডার বিএন আবদুল্লাহ আল মারুফ জানান, ‘গোপন সংবাদের ভিত্তিতে ১৪ সেপ্টেম্বর ভোর ৫টায় বাংলাদেশ কোস্ট গার্ড পূর্ব জোনের অধীনস্থ সেন্টমার্টিনদ্বীপ সিজি স্টেশন কর্তৃক একটি বিশেষ অভিযান পরিচালনা করা হয়। উক্ত অভিযানে সেন্টমার্টিনদ্বীপের পশ্চিমপাড়া আবাসিক হোটেল অবকাশের উত্তর পাশে থেকে ৩ হাজার ২০০ পিস ইয়াবাসহ তালিকাভুক্ত ইয়াবা ব্যবসায়ী মোঃ হেলালকে (২৬) আটক করা হয়। জব্দকৃত ইয়াবা ট্যাবলেট গুলোর আনুমানিক বাজার মূল্য ১৬ লক্ষ টাকা। আটককৃত ইয়াবা ব্যবসায়ীকে জব্দকৃত ইয়াবাসহ পরবর্তী কার্যক্রমের জন্য টেকনাফ মডেল থানায় হস্তান্তর করা হয়েছে’। ##